**Az újszülöttek életkezdési támogatása**

**Ügyleírás:**

A törvényes képviselő kérelmére, egyszeri önkormányzati életkezdési támogatás illeti meg azt a paksi újszülöttet, akinek legalább az egyik törvényes képviselője a gyermek születésekor és az azt megelőző legalább 1 éve folyamatosan Paks Város közigazgatási területén bejelentett lakóhellyel, ennek hiányában bejelentett tartózkodási hellyel rendelkezik, és a kérelem beadásakor életvitelszerűen is a gyermekkel közös háztartásban, Pakson él.

A támogatás összege gyermekenként 70.000,-Ft. A támogatási összeg a gyermek nevére szóló Start-számlára kerül utalásra.

A támogatás iránti kérelmet a gyermek törvényes képviselője a gyermek születésétől számított 36 hónapon belül nyújthatja be.

A támogatás gyermekenként egy alkalommal vehető igénybe.

Háztartás: az egy lakásban életvitelszerűen együtt élő, ott bejelentett lakóhellyel vagy tartózkodási hellyel rendelkező személyek közössége.

**Hatáskörrel és illetékességgel rendelkező szerv:**

Paks Város Polgármestere

**A kérelem benyújtásának módja:**

személyesen, postai úton vagy elektronikusan e-papíron.

**Benyújtás céljára szolgáló nyomtatvány:** „Kérelem újszülöttek életkezdési támogatására” elnevezésű nyomtatvány.

**A kérelemhez csatolandó mellékletek:**

1. a gyermek születési anyakönyvi kivonatának másolata,
2. családi pótlékra jogosultságot megállapító határozat másolata,
3. Start-számla szerződés másolata,
4. gyámkirendelő határozat másolata,
5. örökbefogadást igazoló okirat másolata
6. a kérelmező és a vele közös háztartásban élő személyek lakcímet igazoló hatósági igazolványának másolata.

**Eljárás illeték:**

Az eljárás illeték- és költségmentes.

**Ügyintézés határideje:**

Az ügyintézési határidő sommás eljárásban 8 nap, teljes eljárásban 60 nap.

Sommás eljárásnak csak akkor van helye, ha a hiánytalanul előterjesztett kérelem és mellékletei, valamint a hatóság rendelkezésére álló adatok alapján a tényállás tisztázott, tehát a döntés meghozatalához szükséges minden információ rendelkezésre áll és az ügyben nincs ellenérdekű ügyfél.

**Jogszabályi háttér:**

Paks Város Önkormányzata Képviselő-testülete 29/2018.(IX.14.) önkormányzati rendelete az újszülöttek életkezdési támogatásáról

**Ügyintézés helye, elérhetőség:**

Humán Osztály

Szociális Csoport

Ügyintéző: Házi Edit

Telefon: 75/830-578, 75/830-622

**Ügyfélfogadás:**

Hétfőtől-Csütörtökig: 08.00 – 12.00 12.30-15.30

Péntek: 08.00-12.00